Reprezentanţii Aeroportului Internaţional Iaşi au anunţat, miercuri, lansarea celor două noi curse, către Verona şi Cuneo, din Italia. Cursele vor fi operate de către compania Ernest Airlines.



Din 21 iunie vor fi trei zboruri pe săptămână, unul către Verona şi două către Cuneo.



Potrivit companiei, studenţii vor beneficia de preţuri reduse pe cele două linii.



Ernest Airlines e prima companie italiană care va opera zboruri din Iaşi şi vizează îndeosebi comunităţile de români din cele două oraşe de destinaţie.



Autorităţile locale sunt în discuţii şi cu Turkish Airlines şi Lufthansa în perspectiva deschiderii unor rute directe între Iaşi şi Istanbul, respectiv între Iaşi şi Frankfurt.